Samkvæmt tilkynningu frá lögreglunni á Norðurlandi eystra eru aðstæður á vettvangi erfiðar vegna myrkurs og veðurs . Leitarfólk gengur meðfram ánni auk þess sem kafarar leita á völdum stöðum , en óskað hefur verið eftir aukamannskap af öðrum svæðum til að aðstoða við leitina . Maðurinn féll í Núpá í Sölvadal í Eyjafirði . Kort/Map.is Ekki hefur verið hægt að nota þyrlu Landhelgisgæslunnar við leitina vegna éljagangs , en önnur þyrla er á leið á vettvang með 10 manna hóp sem sérhæfður er í straumvatnsbjörgun . Reiknað er með að þyrlan lendi á Akureyri klukkan 4 . Aðgerðastjórn almannavarna á Akureyri var mönnuð vegna verkefna sem tengjast óveðrinu og er aðgerðum vegna þessa máls stjórnað þaðan . Lögregla getur ekki veit frekari upplýsingar að svo stöddu .